Nordre Land

Nordre Land er en kommune i Innlandet. Den grenser i nord til Nord-Aurdal og Gausdal, i nordøst mot Lillehammer, i øst mot Gjøvik, i sør mot Søndre Land, i sørvest mot Sør-Aurdal, og i vest mot Etnedal. Kommunen hører til landskapet Land.


== Areal og befolkning ==
Per 2020 var 45 % av innbyggerne bosatt i tettbygde strøk. Nesten halvparten av nordrelendingene bor i og rundt kommunesenteret Dokka (ca. 3 000 av kommunens innbyggere). Innbyggertallet pr. 4. kvartal 2021 var 6577..  
I 2009 ble Dokka proklamert som en Landsby av daværende statsråd Magnhild Meltveit Kleppa og daværende ordfører Liv Solveig Alfstad. Offisiell åpning av Landsbyen Dokka skjedde 31. august 2009.Ellers spredt bebyggelse i Vest-Torpa, Nord-Torpa og Aust-Torpa, samt Nordsinni, Østsinni og vestsiden av Randsfjorden.
Nordre Land kommune svarer til området for Nordre Land prestegjeld, i Hamar bispedømme.


== Historie ==
Fra 1837 lå Nordre Land i Land formannskapsdistrikt. I 1847 ble dette delt i Nordre og Søndre Land formannskapsdistrikt. Land hadde 9 199 innbyggere da distriktet ble delt. 1. januar 1914 ble Nordre Land delt ved at Torpa ble skilt ut som egen kommune.
1. januar 1962 ble Torpa og Nordre Land kommuner, samt Tranlia krets og eiendommen Store Røen fra gamle Fluberg kommune (tilsammen 196 innbyggere i Fluberg-områdene) slått sammen til dagens Nordre Land kommune.


== Geografi ==
Innsjøene Randsfjorden, Dokkfløyvatnet, Akksjøen, Synnfjorden og Ullsjøen ligger i kommunen. Elva Dokka renner fra Dokkfløyvatnet i nord og ned gjennom Torpa og mot tettstedet Dokka, og videre ut i Randsfjorden. Denne elva er regulert. Elva Etna renner fra nabokommunen Etnedal i vest, gjennom Nordsinni, før den møter Dokkaelva ved Dokka. Denne elva er ikke regulert.
Bortsett fra elva Etna, som er uregulert, har Nordre Land flere utbygde elver med vannkraftverk. Fra småkraftverket Øvre Åvella kraftverk til det største: Torpa kraftverk. Kommunens årlige kraftproduksjon er på ca 572 GWh.


== Kommunevåpen ==
Kommunevåpenet ble vedtatt i 1986. Det viser to gule tømmerfløterhaker på blå bakgrunn. Valget av redskapen som symbol på kommunevåpenet speiler den lange historien med tømmerfløting i Randsfjordsvassdraget. Grafiker Dag Magne Staurheim tegnet motivet.


== Politikk ==
Utdypende artikkel: Kommunestyrevalg i Nordre Land
Se også Liste over ordførere i Nordre Land.
Kommunestyret i Nordre Land har 27 representanter. 


==== Kommunestyrevalget 2019 ====


== Severdigheter ==
Lands Museum, friluftsmuseum på Dokka
Helleristningene ved Møllerstufossen, helleristninger ved elven Etna
Grønvold sag og mølle på Aust-Torpa


== Vernede områder ==
Vernede områder som ligger helt eller delvis i Nordre Land.

Budeiberget naturreservat
Dokkadeltaet naturreservat
Dokka naturreservat
Skjellingshovde naturreservat
Flåmyra naturreservat
Saltstutlia naturreservat
Oddelia naturreservat
Skardberga naturreservat
Oppsjømyra naturreservat
Storlægeret landskapsvernområde
Røssjøen naturreservat
Langsua nasjonalpark


== Vennskapskommuner ==
Nordre Land kommune har vennskapskommuner i Sverige, Danmark og Finland.
  Tomelilla, Sverige
 Præstø, Danmark
 Rantasalmi, Finland


== Kjente nordrelendinger ==


=== Politikk ===
Arne Baggerud (1805–1880), stortingsrepresentant 1845-58, 1862-67, 1871-76
Jacob Sverdrup Smitt (1835-1889), biskop og stortingsrepresentant for Nord-Norge 1872-1882
Oluf Kind (1847–1910), stortingsrepresentant 1886-1888
Herman Hansen Løkken (1853-1935), én av de første radikale politikerne i Nordre Land, født i Hov
Jens Bratlie (1856–1939), norsk statsminister (H) 1912-1913
Anna Georgine Rogstad (1845–1938), første kvinne som møtte på Stortinget
Kjetil Bjørklund (f. 1967), stortingsrepresentant 2001-2005 (SV)
Liv Solveig Alfstad (f. 1968), ordfører i Nordre Land 2004-2015 (Ap)
Linn T. Sunne (f. 1971), forfatter


=== Idrett ===
Ole Kolterud (1903-1974), norsk kombinertløper
Sverre Kolterud (1908-1996), norsk kombinertløper
Hans Vinjarengen (1905-1984), norsk kombinertløper
Johanne Kolstad (1913-1997), norsk skihopper med fire verdensrekorder
Ola Tore Dokken (f. 1966), skytterkonge i 2004 og 2014
Thomas Wærner (f. 1973), norsk hundekjører, vinner av Finnmarksløpet i 2013
Rune Brattsveen (1984), norsk skiskytter
Tormod Hjortnæs Larsen (f. 1986), norsk sprinter


=== Annet ===
Anne Marie Frøisland (1826-1896), selvlært healer, best kjent som «Mor Frøisland»
Johan Enger (1852-1925), industribygger og redaktør
Kristian Skolmen (1863-1946), norsk maler og lærer
Thora Skolmen (1868-1933), norsk forfatter, lærer og kvinnesakskvinne
Bertha Jørgensveen (1910-1981), gründer og foregangskvinne kjent som Lefse-Bertha
Magnus Sandberg (1918-2010), sivilagronom, NRK-medarbeider og forfatter
Ola Ødegaard (f. 1942), generalsekretær i stiftelsen Rettferd for taperne
Herbjørn Skogstad, (Herb) (f. 1946), norsk avistegner
Kåre Kompelien (f. 1960), norsk forfatter og journalist
Trygve Rønningen (f. 1968), journalist, redaktør og programleder


== Referanser ==


== Eksterne lenker ==
Offisielt nettsted 
(en) Nordre Land – kategori av bilder, video eller lyd på Commons 
(no) Nordre Land i Store norske leksikon
(no) Kommunefakta - Nordre Land (Innlandet) - Statistisk sentralbyrå
(no) Synnfjell - synnfjell.no
(no) Historiske fotografier fra Nordre Land i Nasjonalbibliotekets arkiv
(no) Lokalhistorier fra Nordre Land - historier.no